Document ID: 32003R2320

Padomes Regula (EK) Nr. 2320/2003
(2003. gada 17. decembris),
ar ko groza Regulu (EEK) Nr. 1696/71 par apiņu tirgus kopīgo organizāciju
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. panta 2. punkta trešo daļu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Eiropas Ekonomikas un sociālo lietu komitejas atzinumu [2],
ņemot vērā Reģionu komitejas atzinumu,
tā kā:
(1) Regulas (EEK) Nr. 1696/71 [3] 12. panta 5. punkta a) apakšpunktā ir noteikts atbalsts par hektāru apiņu, kas ražoti Kopienā, astoņiem gadiem - no 1996. līdz 2003. gada ražai.
(2) Novērtējumā, ar kuru Komisijai līdz 2003. gada 31. decembrim saskaņā ar Regulas (EEK) Nr. 1696/71 18. pantu ir jāiepazīstina Padome, tiks aptverti visi noteikumi, kas saistīti ar tirgus kopīgo organizāciju, jo īpaši ražošanas atbalsta shēma. Minētajam novērtējumam var pievienot ierosinājumus. Šajā sakarā ir ieteicams paredzēt sīkas debates par visu nozari. Lai nodrošinātu izsmeļošas debates, laika posms, par kuru noteikts atbalsts, jāpagarina par vienu gadu.
(3) Ražotāju grupa var ieturēt līdz pat 20 % atbalsta, lai finansētu īpašos pasākumus, lai pielāgotos tirgum, un ieturētās summas var uzkrāties par trīs gadu periodu. Tā kā atbalsta shēmu ir ierosināts pagarināt par vienu gadu, arī maksimālais uzkrāšanas laiks jāpagarina par vienu gadu.
(4) Tādēļ jāgroza Regula (EEK) Nr. 1696/71,
IR PIEŅĒMUSI ŠO REGULU.
1. pants
Ar šo 12. panta 5. punktu Regulā (EEK) Nr. 1696/71 groza šādi:
1. Ar šo aizstāj a) punktu:
"a) atbalsts par hektāru ir vienāds visām šķirņu grupām. Par deviņiem gadiem kopš 1996. gada ražas tā summa ir EUR 480 par hektāru."
2. Ar šo aizstāj d) punktu:
"d) ieturēto atbalstu var uzkrāt ne vairāk kā četrus gadus; šā perioda beigās visam ieturētajam atbalstam ir jābūt iztērētam."
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 17. decembrī

Labels: 17
6